«Նոյյան տապան» լրատվական միավորման կարեւորագույն կառույցներից մեկը 1993թ. հիմնադրած «Նոյյան տապան» շաբաթաթերթն է, որը սկզբնապես լույս էր տեսնում միայն անգլերեն լեզվով ("The Noyan Tapan Highlights"), հիմնականում Հայաստանում գործող միջազգային կազմակերպությունների աշխատակիցների, դիվանագետների, Հայաստան ժամանած զբոսաշրջիկների եւ գործարարների համար: Անցած տարիների ընթացքում թերթը ամրապնդեց իր դիրքերը լրատվական շուկայում. արդյունքում ավելացավ թե' թերթի էջերի քանակը, թե' տպաքանակը եւ թե' գովազդի տարածքը: Թերթն այժմ ունի իր մշտական բաժանորդների ցանկը, որը շարունակում է ավելանալ ինչպես Հայաստանում, այնպես էլ արտասահմանում: Թերթի էլեկտրոնային տարբերակին են բաժանորդագրված աշխարհի տարբեր երկրներում բնակվող ինչպես մեր հայրենակիցները, այնպես էլ արտասահմանցիներ: Թերթի ազատ վաճառքի ցուցանիշները նույնպես վկայում են այն մասին, որ այն մեծ պահանջարկ ունի նաեւ Հայաստանի կարճաժամկետ հյուրերի համար: